Európska konferenčná liga UEFA 2023/2024

Európska konferenčná liga UEFA 2023/2024 je 3. sezóna Európskej konferenčnej ligy UEFA, medzinárodnej futbalovej súťaže, ktorej sa zúčastňujú tímy z členských asociácií UEFA. Kvalifikácia sa konala od 12. júla do 31. augusta 2023 a od 21. septembra 2023 do 29. mája 2024 prebieha hlavná časť.

Víťazný tím Európskej konferenčnej ligy UEFA 2023/2024 sa automaticky kvalifikuje do skupinovej fázy Európskej ligy UEFA 2024/2025, pokiaľ sa zo svojej ligovej súťaže nekvalifikuje do skupinovej fázy Ligy majstrov UEFA 2024/2025.

Finále sa odohrá 29. mája 2024 na štadióne Agia Sophia v Aténach, hlavnom meste Grécka.

Tento ročník je poslednou sezónou so súčasným formátom 32 tímov zúčastňujúcich sa skupinovej fázy po tom, čo UEFA oznámila, že pre nasledujúce sezóny bude predstavený úplne nový formát.

Priradenie asociačných tímov 
Celkom 178 tímov z 54 z celkových 55 členských krajín UEFA sa zúčastní Európskej konferenčnej ligy UEFA 2023/2024. Jedinou výnimkou je Rusko, ktorého tímy UEFA vylúčila zo súťaží. Krajiny získali účastnícke miesta podľa koeficientov UEFA:

 Asociácie na 1.5. mieste dostali jedno miesto.
 Asociácie na 6.16. mieste (s výnimkou Ruska) a na 51.55. mieste dostali dve miesta.
 Asociácie na 17.50. mieste dostali tri miesta s výnimkou Lichtenštajnska, ktoré dostalo len jedno miesto pre víťaza domáceho pohára.
 Ďalej sa Európskej konferenčnej ligy zúčastňuje 18 tímov vyradených v predkolách Ligy majstrov a 25 tímov vyradených z Európskej ligy.

Rebríček UEFA 
Účastnícke miesta pre Európsku konferenčnú ligu UEFA 2023/2024 sú rozdelené podľa koeficientu UEFA z roku 2022, do ktorého sú započítané výsledky klubov danej krajiny v európskych pohárových súťažiach od sezóny 2017/2018 do sezóny 2021/2022 vrátane.

Rozdelenie tímov 
Nasledujúca tabuľka znázorňuje rozdelenie tímov do kvalifikačných kôl a skupinovej fázy.

Vylúčenie tímov z Ruska zo súťaží UEFA malo za následok nasledujúce úpravy: 

 Víťaz pohára asociácie na 16. mieste (Česko) vstúpil do 3. predkola Európskej ligy, namiesto do 2. predkola Európskej konferenčnej ligy.
 Víťazi pohára asociácií na 17.19. mieste (Nórsko, Dánsko, Chorvátsko) vstúpili priamo do 3. predkola, namiesto do 2. predkola Európskej konferenčnej ligy.
 Víťazi pohára asociácií na 30.39. mieste (Slovensko, Slovinsko, Bielorusko, Moldavsko, Litva, Bosna a Hercegovina, Fínsko, Luxembursko, Lotyšsko, Kosovo) vstúpili priamo do 2. predkola, namiesto do 1. predkola Európskej konferenčnej ligy.

Tímy 
V nasledujúcej tabuľke sú zoradené tímy podľa štartovacej pozície, v ktorej vstúpili do Európskej konferenčnej ligy UEFA 2023/2024. V zátvorkách je spôsob kvalifikácie:

Popisky v zátvorkách ukazujú z akej pozície sa tím kvalifikoval:

 2., 3., 4., atď.: Umiestnenie v lige
 POE: Víťaz ligového play-off o EKL
 VP: Víťaz domáceho pohára
 LP: Víťaz ligového pohára
 LM: Vstup z Ligy majstrov
 P1: Porazení z 1. predkola
 P0: Porazení z 0. predkola
 EL: Vstup z Európskej ligy
 3S: 3. miesto v základnej skupine
 P4: Porazení zo 4. predkola
 P3: Porazení z 3. predkola
 MČ: majstrovská časť
 NČ: nemajstrovská časť

Termíny 
Termíny pre odohranie jednotlivých kôl a ich žrebovanie sú uvedené nižšie.

Kvalifikácia

1. predkolo 
Do 1. predkola sa kvalifikovalo 16 víťazov pohárov z asociácií na 40.55. mieste, 25 tímov z 2. miesta asociácií na 30.55. mieste a 21 tímov z 3. miesta asociácií na 29.50. mieste (okrem Lichtenštajnska) rebríčka členských krajín UEFA z roku 2022. Tímy sa rozdelili na nasadené a nenasadené na základe ich klubových koeficientov UEFA z roku 2023. 

Zápasy 1. predkola boli vyžrebované 20. júna 2023. Prvé zápasy sa odohrali 12. a 13. júla, odvety 18. a 20. júla 2023.

2. predkolo 
Zápasy 2. predkola boli vyžrebované 21. júna 2023. Prvé zápasy sa odohrali 25., 26. a 27. júla, druhé zápasy 1., 2. a 3. augusta 2023. V majstrovskej časti mali dva tímy voľný žreb do 3. predkola, pretože z predkôl Ligy majstrov boli do predkôl Európskej konferenčnej ligy presunuté o 2 tímy menej.

Majstrovská časť

Nemajstrovská časť

3. predkolo 
Zápasy 3. predkola boli vyžrebované 24. júla 2023. Prvé zápasy sa odohrali 9. a 10. augusta, druhé zápasy 16. a 17. augusta 2023.

Majstrovská časť

Nemajstrovská časť

4. predkolo 
Zápasy 4. predkola boli vyžrebované 7. augusta 2023. Prvé zápasy sa odohrali 23. a 24. augusta, druhé zápasy 31. augusta 2023.

Majstrovská časť

Nemajstrovská časť

Skupinová fáza 

Skupinovú fázu Európskej konferenčnej ligy UEFA 2023/2024 tvorí 32 tímov: 5 víťazov zo 4. predkola majstrovskej časti, 17 víťazov zo 4. predkola nemajstrovskej časti a 10 tímov vyradených zo 4. predkola Európskej ligy. Žreb skupinovej fázy sa uskutočnil 1. septembra 2023.

32 tímov bolo rozdelených do 8 skupín po 4, pričom v jednej skupine nemohlo byť viac klubov z rovnakej krajiny. Pre účely žrebovania boli tímy rozdelené do 4 výkonnostných košov podľa koeficientu UEFA z roku 2023, do ktorého boli započítané výsledky klubov v európskych pohárových súťažiach od sezóny 2018/2019 do sezóny 2022/2023 vrátane.

V každej skupine sa stretnú tímy každý s každým systémom doma – vonku. Víťazi skupín postúpia priamo do osemfinále a tímy na 2. miestach postúpia do play-off Európskej konferenčnej ligy UEFA 2023/2024.

Skupina A

Skupina B

Skupina C

Skupina D

Skupina E

Skupina F

Skupina G

Skupina H

Poznámky

Referencie

Pozri aj 
 Liga majstrov UEFA 2023/2024
 Európska liga UEFA 2023/2024

Externé odkazy

Zdroj 

Futbal v 2023
Futbal v 2024
Európska konferenčná liga UEFA